Document ID: 32010D0276

SKLEP KOMISIJE
z dne 10. maja 2010
o spremembi Prilog I in II k Odločbi 2009/861/ES o prehodnih ukrepih na podlagi Uredbe (ES) št. 853/2004 Evropskega parlamenta in Sveta glede predelave surovega mleka, ki ne izpolnjuje zahtev, v nekaterih obratih za predelavo mleka v Bolgariji
(notificirano pod dokumentarno številko C(2010) 2953)
(Besedilo velja za EGP)
(2010/276/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (1) in zlasti prvega odstavka člena 9 Uredbe,
ob upoštevanju naslednjega:
(1)
Uredba (ES) št. 853/2004 za nosilce živilske dejavnosti določa posebna higienska pravila za živila živalskega izvora. Navedena pravila vključujejo higienske zahteve za surovo mleko in mlečne proizvode.
(2)
Odločba Komisije 2009/861/ES (2) predvideva nekatera odstopanja od zahtev iz podpoglavij II in III poglavja I oddelka IX Priloge III k Uredbi (ES) št. 853/2004 za obrate za predelavo mleka v Bolgariji iz navedene Odločbe. Navedeni sklep se uporablja od 1. januarja 2010 do 31. decembra 2011.
(3)
Nekateri obrati za predelavo mleka iz Priloge I k Odločbi 2009/861/ES lahko predelujejo mleko, ki izpolnjuje zahteve, in mleko, ki ne izpolnjuje zahtev, z odstopanjem od ustreznih zahtev Uredbe (ES) št. 853/2004, pod pogojem, da predelava mleka, ki izpolnjuje zahteve, in mleka, ki ne izpolnjuje zahtev, poteka v ločenih proizvodnih linijah. Poleg tega lahko nekateri obrati za predelavo mleka iz Priloge II k navedenemu sklepu še naprej predelujejo mleko, ki ne izpolnjuje zahtev, brez ločenih proizvodnih linij.
(4)
Bolgarija je 20. novembra 2009 Komisiji poslala spremenjen in posodobljen seznam navedenih obratov za predelavo mleka. Zato je treba spremeniti seznam obratov v Prilogah k Odločbi 2009/861/ES.
(5)
Ker se Odločba 2009/861/ES uporablja od 1. januarja 2010, je primerno določiti, da se tudi ta sklep uporablja od navedenega datuma.
(6)
Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
Prilogi I in II k Odločbi 2009/861/ES se nadomestita z besedilom iz Priloge k temu sklepu.
Člen 2
Ta sklep se uporablja od 1. januarja 2010.
Člen 3
Ta sklep je naslovljen na države članice.
V Bruslju, 10. maja 2010

Labels: 17
7
3
0
18
15